De Mirela Neag, Răzvan Luțac și Cătălin Tolontan

Acum o lună, Libertatea a început să expună cazuri în care pacienții operați de Gheorghe Ștefan, colonel-chirurg în Spitalul Militar din Constanța, au trecut prin suferințe sistemice.

Situațiile durau de peste 6 ani!

Deși mai mulți medici sesizaseră în scris managerilor, aceștia nu au luat nici o măsură. Mai mult, Gheorghe Ștefan devenise directorul medical al clinicii militare din Constanța.

După dezvăluirile din Libertatea, Direcția Medicală a MApN s-a sesizat și a anunțat că „s-a dispus înființarea unei comisii de cercetare”.

Ieri, MApN a trimis ziarului concluzia investigației.

– „Șeful Direcției Medicale a fost de acord cu iniţierea demersurilor ce se impun pentru încetarea prelungirii menţinerii în activitate a colonelului medic Ștefan Gheorghe”, se scrie în răspunsul Direcției Medicale pentru Libertatea.

– Ministerul Apărării a punctat că, „din momentul sesizărilor făcute în mass-media, activitatea medicală/chirurgicală a colonelului medic Gheorghe Ștefan a fost întreruptă”.

Recomandări “Am rămas cu o traumă, pentru că eu sunt copil, nu sunt iubita ta!”. Dialogul cutremurător în urma căruia procurorii au probat că un tată și-a agresat fiica de 13 ani

– În fine, Direcția Medicală a MApN a adăugat că „În toate cazurile medicale apărute în mass-media pacienții implicați sau aparținătorii acestora NU au făcut plângere la Comisia care funcționează la nivelul autorităților de sănătate publice județene și a municipiului București”.

– Direcția Medicală a MApN subliniază că l-a trimis la raport și pe un alt medic, chiar unul dintre cei care reclamaseră oficial superiorilor problemele pacienților în urma intervențiilor directorului medical!

Cele patru cazuri prezentate de ziar referitoare la doctorul Gheorghe Ștefan:

1. Chirurgul a uitat două foarfeci de 16 cm într-o bolnavă: pacientă operată de colecistectomie laparoscopică în octombrie 2012, eliminarea vezicii biliare; evoluția e nefavorabilă, e reoperată de urgență, iar medicul uită două foarfeci de 16 cm în cavitatea abdominală, după care a urmat o a treia intervenție „pentru eliminarea corpurilor străine”.

Recomandări Școala online, întreruptă de „Clanul leilor”. Nu sunt hackeri, sunt mii de puști care împart linkurile cu orele de pe Zoom, iar alți elevi intră și înjură

2. Doctorul a uitat un ghem de ațe de sutură în abdomenul altei bolnave: pacientă operată de apendicită acută cangrenoasă în iulie 2014; în urma unor stări accentuate de rău, face o ecografie în 2015 și i se descoperă două granuloame de ață care s-au infectat în corp.

3. Gheorghe Ștefan operează greșit o pacientă astfel încât acesteia îi este extirpat un rinichi: femeia se internează în aprilie 2018 cu diagnosticul de ruptură de perineu; în urma unei manevre greșite, pacienta intră în șoc hemoragic, din greșeală medicul îi obturează ureterul, iar pacienta își pierde un rinichi.

4. Medicul coase o pacientă în zona intimă astfel încât aceasta nu mai poate fi nici măcar consultată ginecologic: femeia se operează în iulie 2015 de ruptură de perineu, este cusută cu fir neresorbabil atât de strâns, încât nu poate fi consultată mai apoi ori întreține raporturi sexuale, cazul se rezolvă după ce femeia merge la 7 doctori diferiți și se reoperează, după 3 ani, în Ungaria.

Recomandări Situație incredibilă la liceul Gheorghe Lazăr: mai mulți elevi se plâng de probleme cu ochii, după ce au fost uitați în clasă cu lampa UV aprinsă

Citește și:

PARTENERI - GSP.RO La 31 de ani de la Revoluție, un fost șef militar rupe tăcerea. Șocant ce s-a întâmplat cu cadavrele soților Ceaușescu. Unde au fost aruncate

PARTENERI - PLAYTECH ȘOC total! În ce hal a ajuns Irinel Columbeanu. Oamenii de pe stradă au rămas fără cuvinte

HOROSCOP Horoscop 24 septembrie 2020. Berbecii au parte de probleme destul de ciudate în relațiile de parteneriat